Predkladacia správa

Podľa § 15 ods. 3 písm. c) bod 3 zákona č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov (ďalej len „zákon o zdravotných poisťovniach“), zdravotná poisťovňa je povinná predkladať vláde Slovenskej republiky plán kontrolnej činnosti na nasledujúci kalendárny rok.
 
Plán kontrolnej činnosti Všeobecnej zdravotnej poisťovne, a. s. (ďalej len „VšZP“), na rok 2011 je vypracovaný v zmysle zákona o zdravotných poisťovniach a Pravidiel vnútornej kontroly VšZP a slúži na zabezpečenie informovanosti vlády Slovenskej republiky a Úradu pre dohľad nad zdravotnou starostlivosťou o plánoch kontrolnej činnosti VšZP.
 
Cieľom plánovaných kontrolných akcií je priebežná kontrola a monitorovanie činnosti odborných útvarov pobočiek a generálneho riaditeľstva VšZP.
 
Závery kontrolnej činnosti budú predkladané generálnej riaditeľke a manažmentu na všetkých úrovniach riadenia na účely hodnotenia činnosti a pre potreby riadenia a zabezpečovania opatrení na nápravu.